La decisió de Torrent atrapa el parlament en la lògica del Tribunal Constitucional
I ara, què? No hi ha una resposta d'aquesta pregunta, després de l'ajornament del ple d'investidura de Carles Puigdemont que Roger Torrent va anunciar dimarts. Però la decisió del president del parlament, justificada per a poder tenir 'un debat d'investidura efectiu i amb garanties', posa el ple del parlament en mans del Tribunal Constitucional i el condiciona a la decisió que prengui el tribunal sobre la suspensió de la candidatura de Puigdemont. Tant Torrent com ERC han anat explicant per quins motius han volgut ajornar el ple, però no han dit què pensaven fer quan el TC acabi acceptant el recurs del govern espanyol contra la candidatura de Puigdemont. Què farà aleshores Torrent? Si ara, amb la candidatura encara sense suspendre (tot i que amb mesures cautelars), ha ajornat la investidura perquè no veia clar que pogués tenir 'valor real' ni que fos 'efectiva', què podrà fer aleshores?
Quin motiu justifica la resolució del president del parlament?
poder tenir 'un debat d'investidura efectiu i amb garanties'